Diari Oficial de la Generalitat Valenciana


Sumari del DOGV 4016, del 07-06-2001 (2001/5180)

RESOLUCIONS de 24 de maig de 2001, de la secretària general de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana les següents fundacions: Fundació Mèdica de la Comunitat Valenciana per a l'Estudi de les Malalties del Fetge; Fundació de la Comunitat Valenciana Biennal de les Arts; Fundació de la Solidaritat i el Voluntariat de la Comunitat Valenciana; Fundació de la Comunitat Valenciana Solgarden; i Fundació de la Comunitat Valenciana València contra l'Esclerosi Múltiple.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4016

Data del DOGV
:   07-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5180


Data del document
:   24-05-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació

RESOLUCIONS de 24 de maig de 2001, de la secretària general de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana les següents fundacions: Fundació Mèdica de la Comunitat Valenciana per a l'Estudi de les Malalties del Fetge; Fundació de la Comunitat Valenciana Biennal de les Arts; Fundació de la Solidaritat i el Voluntariat de la Comunitat Valenciana; Fundació de la Comunitat Valenciana Solgarden; i Fundació de la Comunitat Valenciana València contra l'Esclerosi Múltiple. [2001/A5180]
  
En compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, en el qual s'estableix com a funció específica del Protectorat «donar publicitat a l'existència i activitats de les fundacions», s'indica el següent:
  
Primer
  
Per la Resolució de 5 de març de 2001, de la secretària general de la Conselleria de Justícia i Administracions Públiques, va acordar-se inscriure en el Registre de Fundacions de la Comunitat Valenciana, la Fundació de la Comunitat Valenciana València contra l'Esclerosi Múltiple, i classificar-la de caràcter científic i de previsió social.
  
Segons l'article 6 dels seus estatuts, la fundació té per objecte: a) afavorir la investigació de les causes, sistemes o mètodes de teràpia i de l'eradicació de les malalties degeneratives del sistema nerviós i, en especial de l'esclerosi múltiple. b) L'assistència i prestació de serveis als afectats per la malaltia.
  
Correspon al Patronat de la fundació determinar la manera en què s'hauran d'acomplir els fins enumerats en aquest article. Les prestacions de la fundació s'atorgaran de forma no lucrativa. El desenvolupament de l'objecte de la fundació s'efectuarà amb la concessió de beques d'investigació i la prestació de serveis assistencials.
  
Segon
  
Mitjançant la Resolució de 6 de març de 2001, de la secretària general de la Conselleria de Justícia i Administracions Públiques, es va acordar la inscripció en el Registre de Fundacions de la Comunitat Valenciana, de la Fundació de la Comunitat Valenciana Solgarden, i classificar-la de caràcter particular.
  
Segons l'article 6 dels seus estatuts, la fundació té per objecte: l'assistència sanitària i terapèutica a persones amb minusvalideses físiques i/o psíquiques descrites en l'article 5 anterior (article 5 «...en grau suficient, de manera que no puguen valdre's per si mateixes o necessiten assistència mèdica o terapèutica»). L'assistència social a les persones amb el mateix tipus de minusvalideses i/o necessitats. Activitats afins i connexes amb les descrites en els dos punts anteriors, sempre que impliquen una millora assistencial i de qualitat de vida de les persones amb minusvalideses físiques i/o psíquiques. La reducció en el cost dels serveis assistencials, terapèutics i sanitaris a prestar als beneficiaris per tal que aquests puguen gaudir dels serveis a un preu inferior al de mercat.
  
El desenvolupament de l'objecte de la fundació s'efectuarà a través d'alguna de les formes d'actuació següents: a) La fundació facilitarà l'assistència als beneficiaris a cost, sense obtenció de benefici. Amb aquesta finalitat, la fundació seguirà una política de reducció de preus perquè els beneficiaris puguen gaudir dels serveis i prestacions assistencials al mínim preu assumible. b) Els ingressos percebuts per la fundació seran destinats, una vegada coberts les despeses, a finançar les activitats de les quals gaudisquen els beneficiaris. c) Es procurarà l'atenció i assistència als beneficiaris i l'atenció integral, a través de facilitar estades en les instal·lacions fundacionals, la realització de tractaments terapèutics, banys medicinals, activitats lúdiques i de recreació, entre altres.
  
Tercer
  
Per la Resolució de 26 de març de 2001, de la secretària general de la Conselleria de Justícia i Administracions Públiques, va acordar-se la inscripció en el Registre de Fundacions de la Comunitat Valenciana, de la Fundació de la Solidaritat i el Voluntariat de la Comunitat Valenciana, i classificar-la de caràcter cultural.
  
Segons l'article 6 dels seus estatuts, els fins d'interés general de la fundació són l'impuls, la promoció, i l'afavoriment del voluntariat i la solidaritat amb les persones necessitades, i també l'assistència i serveis socials. Per a la consecució d'aquests objectius, el Patronat podrà dur a terme tot tipus d'activitats, bé directament, bé mitjançant convenis de col·laboració o semblants, o mitjançant la contractació amb terceres persones.
  
Entre aquestes activitats, indicativament, la fundació podrà: a) Promoure, convocar, organitzar i resoldre convocatòries de beques, premis i, en general, ajudes econòmiques, especialment per a la promoció del voluntariat social i la solidaritat. b) Celebrar convenis de col·laboració o altres instruments de cooperació per a la realització de qualsevol de les activitats fundacionals. c) Promoure, organitzar i realitzar conferències, congressos, seminaris, xerrades, debats, cursos, etc. d) Editar i distribuir estudis, monografies i publicacions sobre el fenomen del voluntariat, la solidaritat amb els necessitats i sobre l'assistència i els serveis socials. e) Programar i realitzar cursos i activitats de formació del voluntariat social, i propiciar la difusió del voluntariat i la solidaritat entre els més jóvens. f) Realitzar estudis i estadístiques sobre la situació del voluntariat social i la solidaritat amb les persones necessitades a la Comunitat Valenciana, que permeten a les Administracions Públiques avaluar els resultats. g) Dur a terme campanyes informatives i de sensibilització de la població respecte a les situacions de marginació social. h) Qualssevol altres que faciliten el millor èxit fundacional.
  
Quart
  
Per la Resolució de 19 d'abril de 2001, de la secretària general de la Conselleria de Justícia i Administracions Públiques, va acordar inscriure en el Registre de Fundacions de la Comunitat Valenciana, la Fundació de la Comunitat Valenciana Biennal de les Arts, i classificar-la de caràcter cultural. Segons l'article 6 dels seus estatuts els fins d'interés general de la fundació són la promoció, l'impuls i foment de la investigació, formació, producció i exhibició de les arts en totes les seues facetes, i afavorir aquelles iniciatives, projectes i activitats que perseguisquen el seu desenvolupament i consolidació.
  
Per al compliment dels seus fins, la fundació podrà realitzar tot tipus d'activitats directament, o mitjançant la subscripció d'acords o convenis de col·laboració o semblants amb qualssevol persones físiques o jurídiques, siguen aquestes públiques o privades, i també a través de la gestió indirecta amb la contractació prèvia que s'estime convenient amb terceres persones.
  
Aquestes activitats, indicativament, podran consistir en l'organització i producció de tota classe de manifestacions relacionades amb els llenguatges creatius de l'art, arquitectura, disseny, cine, teatre, fotografia, música, dansa, moda, publicitat i televisió.
  
Cinqué
  
Per la Resolució de data 22 de maig de 2001, de la secretària general de la Conselleria de Justícia i Administracions Públiques, va acordar inscriure en el Registre de Fundacions de la Comunitat Valenciana, la Fundació Mèdica de la Comunitat Valenciana per a l'Estudi de les Malalties del Fetge, i classificar-la de caràcter científic. Segons l'article 4 dels seus estatuts, la fundació té per objecte subvencionar treballs d'investigació dirigits a millorar el coneixement epidemiològic, etiopatogènic, diagnòstic i terapèutic de les malalties de l'aparell digestiu en general, i les del fetge en particular.
  
El desenvolupament de l'objecte de la fundació s'efectuarà a través d'alguna de les següents formes d'actuació:
  
- Ajudes econòmiques als professionals amb dedicació a la investigació de les malalties de l'aparell digestiu en general i de les del fetge en particular, realitzades dins d'un marc institucional adequat. La concessió de l'ajuda econòmica (beca) es realitzarà a través de protocols d'investigació concrets.
  
- Igualment, el Patronat de la fundació podrà establir altres tipus d'ajudes, quan ho considere plenament justificades, com a bosses de viatges, estades en l'estranger, utillatges per a un determinat projecte d'investigació, entre altres.